
Eiropas Parlaments,
–	ņemot vērā Eiropas Banku iestādes priekšsēdētāja amatam kvalificēto kandidātu sarakstu, ko sagatavojusi tās Uzraudzības padome,
–	ņemot vērā Padomes 2026. gada 4. februāra vēstuli, kurā ierosināts Eiropas Banku iestādes priekšsēdētāja amatā iecelt François-Louis Michaud (C10-0020/2026),
–	ņemot vērā 48. panta 2. un 3. punktu Eiropas Parlamenta un Padomes 2010. gada 24. novembra Regulā (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK[footnoteRef:1], [1:  	OV L 331, 15.12.2010., 12. lpp., ELI: http://data.europa.eu/eli/reg/2010/1093/oj.] 

–	ņemot vērā 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā[footnoteRef:2], [2:  	OV C 23, 21.1.2021., 105. lpp.] 

–	ņemot vērā 2020. gada 16. janvāra rezolūciju par ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā[footnoteRef:3], [3:  	OV C 270, 7.7.2021., 113. lpp.] 

–	ņemot vērā Reglamenta 135. pantu,
–	ņemot vērā Ekonomikas un monetārās komitejas ziņojumu (A10-0032/2026),
A.	tā kā pašreizējais Eiropas Banku iestādes priekšsēdētājs 2026. gada 31. janvārī atkāpās no amata;
B.	tā kā Regulas (ES) Nr. 1093/2010 48. panta 2. punktā ir noteikts, ka Eiropas Banku iestādes priekšsēdētāju izraugās, pamatojoties uz nopelniem, prasmēm, zināšanām par finanšu iestādēm un tirgiem un pieredzi attiecībā uz finanšu uzraudzību un regulējumu, atklātā atlases procedūrā, kurā ievēro dzimumu līdzsvara principu;
C.	tā kā Padome 2026. gada 4. februārī ierosināja pēc Parlamenta apstiprinājuma saņemšanas iecelt François-Louis Michaud par Eiropas Banku iestādes priekšsēdētāju uz piecu gadu pilnvaru termiņu saskaņā ar Regulas (ES) Nr. 1093/2010 48. panta 2. un 3. punktu;
D.	tā kā Ekonomikas un monetārā komiteja 2026. gada 25. februārī rīkoja François-Louis Michaud uzklausīšanu, kuras sākumā viņš uzstājās ar paziņojumu un pēc tam atbildēja uz komitejas locekļu jautājumiem,
1.	apstiprina François-Louis Michaud iecelšanu par Eiropas Banku iestādes priekšsēdētāju;
2.	uzdod priekšsēdētājai šo lēmumu nosūtīt Padomei, Komisijai, Eiropas Banku iestādei un dalībvalstu valdībām.

